ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «19» декабры		№ 187			       Москва шаары

2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү тууралуу протоколдун долбоору жөнүндө

1. 2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү тууралуу протоколдун долбоору жактырылсын (тиркелет) жана ал мамлекет ичинде макулдашуу жүргүзүү үчүн Евразия экономикалык бирлигинин мүчө мамлекеттерине жөнөтүлсүн.
2. Евразия экономикалык бирлигинин мүчө мамлекеттеринен ушул тескеменин 1-пунктунда көрсөтүлгөн Протоколдун долбоорунун мамлекет ичинде жүргүзүлгөн макулдашуусунун жыйынтыктары тууралуу Евразия экономикалык комиссиясына 2018-жылдын 25-январына чейин маалымат берүү суралсын. 
3. Ушул тескеме Евразия экономикалык бирлигинин расмий сайтында жарыяланган күндөн тартып күчүнө кирет. 

Евразия экономикалык комиссиясынын
Коллегиясынын төрагасы						Т. Саркисян

Долбоор

2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү тууралуу 
ПРОТОКОЛ  

Мындан ары мүчө мамлекеттер деп аталуучу Евразия экономикалык бирлигинин мүчө мамлекеттери, 
2014-жылдын 29-майындагы Евразия экономикалык бирлиги жөнүндө келишимдин 115-беренесин жетекчиликке алып,
төмөнкүлөр тууралуу макулдашты:

1-берене

Кыйыр салыктарды алуунун тартиби жана товарларды экспорттоодо жана импорттоодо, жумуштарды аткарууда, кызмат көрсөтүүлөрдө алардын төлөнгөндүгүн көзөмөлдөө механизми тууралуу протоколго (2014-жылдын 29-майындагы Евразия экономикалык бирлиги жөнүндө келишимдин №18 тиркемеси) төмөнкүдөй өзгөртүүлөр киргизилсин: 
1) 19-пункт төмөнкүдөй мазмундагы абзац менен толукталсын: 
«2016-жылдын 1-июлундагы абалы боюнча Россия Федерациясында иштеген, чектери бирликтин бажы чек арасынын участокторуна толук же жарым-жартылай дал келген эркин (атайын, өзгөчө) экономикалык чөлкөмдүн аймагына бир мүчө мамлекеттин аймагынан товарларды импорттоодо, маркировкалана турган акциз алдындагы товарлар боюнча акциздерден тышкары, кыйыр салыктар эркин бажы чөлкөмүнүн бажы жол-жоболорунун астындагы аталган эркин (атайын, өзгөчө) экономикалык чөлкөмгө товарларын жайгаштырууга укугу бар салык төлөөчүлөр (төлөөчүлөр) тарабынан импорттолгон товарлар эсепке алынган датадан тартып 180 календардык күн өткөн айдан кийинки айдын 20-күнүнөн кечикпей төлөнөт.»;
2) 20-пунктта:  
2-пунктча төмөнкү мазмундагы абзац менен толукталсын:
«2016-жылдын 1-июлундагы абалы боюнча Россия Федерациясында иштеген,  чектери бирликтин бажы чек арасынын участокторуна толук же жарым-жартылай дал келген эркин (атайын, өзгөчө) экономикалык чөлкөмдүн аймагына бир мүчө мамлекеттин аймагынан товарларды импорттоодо, ушул пункттун 2-пунктчасында көрсөтүлгөн документтерден тышкары, ушул пунктта көрсөтүлгөн документтер импорттолгон товарлар эсепке алынган айдан кийинки айдын 20-күнүнөн кечикпей берилет.»;
3) 26-пунктта «башка мүчө мамлекеттин аймагынан» деген сөздөрдөн кийин «ошондой эле ушул Протоколдун 19-пунктунун бешинчи абзацына ылайык төлөнгөн кыйыр салыктардын суммалары,» деген сөздөр менен толукталсын.

2-берене

Ушул Протокол 2018-жылдын 12-августунан тартып убактылуу колдонулат жана ушул Протоколдун күчүнө кириши үчүн зарыл болгон ички мамлекеттик жол-жоболор мүчө мамлекеттер тарабынан дипломатиялык каналдар боюнча аткарылгандыгы тууралуу акыркы жазуу жүзүндөгү билдирүүнү депозитарий аркылуу алган датадан тартып күчүнө кирет.  
 20___-жылдын «____»________________________________ шаарында бир түп нускада орус тилинде түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналуу менен анын күбөлөндүрүлгөн көчүрмөсүн ар бир  мүчө мамлекетке жөнөтөт. 

